
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Joala tänava lõigul 6 asuva Joala sõlme L-067 ja L-N3 110 kV õhuliinide ajutiseks ühenduseks;
3.2. 6. Paemurru tn 16 üksikelamu laiendamiseks ja rekonstrueerimiseks;
3.3. Sinika tn 26 aiamaja laiendamiseks ja rekonstrueerimiseks;
3.4. Aasta tn 5 aiamaja püstitamiseks;
3.5. Lõigul Jõe tn 1 ja 3 Jõe tänava rekonstrueerimiseks;

3.6. Jõe sadama territooriumi heakorrastus (parklad, kõnniteed, tänavavalgustus);

3.7. Jõe tn 1 ja 3, Rakvere tänava lõigul 2, Sepa tänav, Sadama tee sidekaabelliini ehitamiseks.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

